
Den e edificio aki ta situa e Facultad di Tecnologia SISSTEM di Universidad di Aruba 


Dialuna atardi 20 di meiatumaluga REA TER 
e apertura di e Monumento Maria we W 

Convent unda ta situa e Facultad MW A | 
di Sustainable Island Solutions $ 
through Science, Technology 
and Mathematics (SISSTEM) di È 
Universidad di Aruba. 


Prome Minister Evelyn Wever- 
Croes durante e apertura a splica 
un poco di e edificio aki. E | 
edificio a ser construi na aña 1920 | 
como convento pa e soeurnan 
Dominicanessen di Voorschoten 
cu a muda di Hulanda pa Aruba. 
Na aña 1946 e prome piedra pa e 
Kapel di e convento a wordo poni 
y den añanan 50 tawatin mas o 
menos 23 soeur bibando den e 
convento aki. E convento a wordo 
cera den añanan 80 y a wordo 
pasa pa Gobierno di Aruba. 


E edificio a wordo bandona hopi 

aña pasa y awo a wordo totalmente restaura den su gloria 
original na un forma hopi bunita. E mandatario ta remarca 
cu si bo no conoce bo historia bo no por tin un futuro y cu e 
restauracion di e edificio aki bo por weita con nos ta duna balor 
na partinan importante di nos historia pero con esey tambe tin 
rol den nos futuro pasobra aki na e facultad di SISSTEM, e 
hobennan ta bin busca e conocemento riba e area di tecnologia 
cua ta e trabounan di futuro. 


E Facultad di Tecnologia di UA ta existi 5 aña caba y el a prueba 
di ta exitoso ya cu tin varios graduado caba y por remarca cu 
e prome graduado tawata un studiante femenino. Otro echo 
resaltante ta cu otro siman ta bay tin un studiante cu lo keda cla 
cu su PhD, cu ta e nivel academico di mas halto cu por logra cu 

ta algo hopi grandi. E facultad aki tambe ta trece studiantenan 
di exterior, asina exportando conocemento cua ta e Economia 
di Conocemento cu sigur ta di importancia pa Aruba. Tambe 
pronto e edificio di e facultad aki ta bay tin su propio laboratorio 
cu ta bay ta un di e joyanan den Caribe. 


“Pabien Aruba, pabien na Universidad di Aruba. Ta bon pa bisa 
cu no ta Gobierno a inverti den e proyecto aki, esaki ta e 13.6 
miyon cu Aruba a haya di Union Europeo pa e proyecto aki. 
Manera cu e Embahador di Union Europeo a declara den su 
discurso cu ainda no ta cla ya cu awo ta bay cuminsa inverti 
e otro 14 miyon cu Aruba a haya, den e E-Government, y mi 
ta sigur cu esey tambe ta bay ta un joya di proyecto”, Prome 
Minister a expresa. 

MINISTER 


Ursel Arends 


INVESTIGACION NA SABA DEN FASE FINAL 


Investigacion di e situacion financiero na SABA a drenta su 
fase final. Asina Minister Arends di Asuntonan di Adulto Mayor 
a duna di conoce. 


Pa hopi aña a existi un diferencia di opinion entre Gobierno 
di Aruba y directiva di SABA cu ta un fundacion cu ta atende 
cu cuido di nos adultonan mayor. Gobierno di su banda no 
tawata tin un bista cla riba e situacion financiero di e fundacion 
y con e fondonan publico ta wordo maneha. Tambe tawata tin 
diferencia di opinion pa loke ta e tareanan di e fundacion. 


E discusion aki a pasa den diferente gabinete sin cu por a yega 
na un solucion. Esaki a causa hopi incertidumbre tanto pa e 
trahadonan como e clientenan di SABA. E situacion aki no por 
a sigui asina y di banda di Gobierno Minister Arends a dicidi 
encarga partidonan externo pa haci un investigacion intensivo 
y amplio, pa asina yega na resolve e diferencia cu tin entre e 
partidonan. 


Di nan banda SABA a reforsa nan Raad van Toezicht pa asina 
yuda resolve e situacion. Trahando hunto Gobierno, Raad y 
sindicato SEPPA a yega na un areglo cu a haci posibel cu 
prome cu fin di 2023 Gobierno a pone fondo disponibel pa 
asina SABA por cumpli cu pagonan atrasa na e trahadonan. 

Trahando hunto tambe a logra alinea pa prome biaha den mas 
di un decada e vision di Gobierno y esun di SABA, pa loke ta 
e tareanan di SABA den e sector di cuido di adultonan mayor. 
SABA di su banda a apunta un director nobo cu ta comprende 
e vision pa loke ta tareanan di e fundacion y e tin como tarea 
pa duna forma y ehecuta esaki. 


“Awo nos tin un fundeshi pa hunto cu SABA nos por sigui 
desaroya e servicionan pa nos grandinan,” segun Minister 
Arends a indica. Minister a splica cu e partidonan a yega na 
otro, pero ainda falta e rapport independiente di PKF, pasobra 
esaki lo yuda Gobierno y SABA comprende unda e situacion a 
bay robes den pasado. 


“E rapport aki lo sirbi tambe como un guia pa nos tur, pa asina 
nos por sigui traha cu otro den harmonia den futuro y evita cu 
locual a sosode den pasado lo por bolbe ripiti,” segun Minsiter 
Arends. Minister Arends a informa cu e raport ta den un fase 
avansa y cu tur partido ta cooperando debidamente. “Mi ta 
spera cu e rapport lo por ta cla entre augustus of september. 
Mi kier ta sigur cu e ta un rapport solido, pasobra nos mester 
pone un fin na discusion y sigura cu situacion di pasado keda 
den pasado”. MN 

Minister Ursell Arends: 


Diamars 21 di mei2024 e International 
Panel on Deltas Coasts and Islands 
(IPDC) a lansa e rapport tocante 
e estado di adaptacion climatico 
den deltanan, areanan costal y 
islanan, cu contribucion di tur e 
islanan Hulandes den Caribe. Esaki 
ta un paso di adelanto significante |s 
den colabracion pa hunto enfrenta 
desafionan di cambio climatico y 
desaroyo sostenibel. 


E rapport, cu ta un compilacion 
di contribucion activo di Aruba, 
Boneiro, Corsou, Sint Maarten, Saba 
y St Eustasius, ta provee un analisis 
profundo di e desafionan climatico cu 
e islanan ta enfrenta cu ne, hunto cu 
strategianan y plannan relaciona cu 
adaptacion climatico. 


IPDC ta un colaboracion unico entre gobiernonan, institucionnan 
financiero, expertonan scientifico, y profesionalnan rond 
mundo. E mision ta pa priorisa e awa cu ta rondona nos den 
esfuersonan pa adaptacion climatico y e implementacion di 
adaptacionnan di deltanan, areanan costal y islanan. Pa logra 
e obhetivo aki, IPDC a enfoca riba e demanda pa supera e 
bareranan diimplementacion y fortalece gobernacion, desaroyo 
di conocemento, capacidad, y acceso pa financiamento. 


“E complehidad di e deasafio di cambio climatico por ta 
abrumador. IPDC ta fungi como un plataforma cu ta unifica pa 
yega na solucionnan colectivo cu ta contribui na un un futuro 
sostenibel.” - Timo Kelder, coordinador di IPDC den region 
Caribe. Segun Dr. Ryan R. Peterson, Presidente di NCRC 
Aruba, e programa di IPDC ta provee un caminda esencial 
pa delinea y combina esfuersonan, ambicionnan colectivo di 
resiliencia climatico, y na mes momento uni e recursonan di 
scarsedad financiero y di conocemento entre e islanan. 


“E lansamento di e proyecto aki ta un stap importante cerca 
Paisnan den Reino Hulandes pa colabora pa un futuro cu 
resiliencia climatico y uno cu ta trata naturalesa na un manera 
responsabel,” Minister di Transporte, Integridad, Naturalesa y 
Asuntonan di Adulto Mayor, Sr. Ursell Arends a meciona. 


“Door di comparti conocemento y experiencianan colectivo, 
nos por desaroya y implementa solucionnan strategico y tambe 
salvaguardia y foratelece nos comunidad y biodiversidad 
ecologico for di e efectonan adverso di cambio climatico.” Dr. 
Ryan R. Peterson ta afirma. 


E rapport ta subraya e desafio unico cu cada pais ta enfrenta y 
ta identifica strategia specifico y plannan cu ta ser implementa 
pa adapta pa e medio ambiente cu ta cambiando. For di mehora 
e suministracion di awa y promove energia sostenibel te cu 
fortalece e defensanan di costa y preserva e biodiversidad, 
e rapport ta provee un perspectiva integral di esfuersonan pa 
contribui pa un sociedad resiliente. 


E IPDC rapport ta enfatisa e importancia di cooperacion 
internacional y e rol di comunidadnan local pa adresa e 
impacto di cambio climatico a traves di colaboracion riba tur 
nivel. Di gobiernonan local pa organisacionnan internacional, 
nos ta implementa medidanan efectivo pa haci di nos islanan 
uno mas resiliente y asegura e futuro di nos comunidadnan. 


E rapport ta disponibel pa publico a traves di e website di 
National Climate Resilience Council of Aruba (www.ncrc- 
aruba.org). Pa tene un bista ariba e progreso di e aceleracion 
di e implementacion y adaptacion, IPDC ta publica un infrome 
di progreso cada dos aña. MN 

RESULTADONAN DI E ENCUESTA STEPS2023 
A KEDA PRESENTA 


Organiza 


(ev World Hel 
39,5 Organizat 


Americas 


Diabierna tardi profesionalnan di DVG a duna presentacion di 
e resultadonan di e encuesta STEPS2023. E investigacion aki 
tawata bou encargo di Departamento di Salud Publico (DVG) 
y supervisa pa Pan American Health Organisation (PAHO). Un 
total di 5.120 hogar a keda selecciona, di cual 53% a participa. 
DVG a finalisa e reporte y e analisis di e data haci conhunto cu 
PAHO y CBS Aruba. 


Algun dato cu sigur a impacta ta: 


. 78% di nos poblacion tin sobrepeso, di cual casi mita 
esta un 46% ta sufri di obesidad. 

. 24% di nos poblacion ta sufri di high blood pressure, di 
cual un 9% ta hobennan entre 18-29 aña di edad. 

. 38% di e populacion ta na riesgo pa haya un malesa 
cronico. 

E cifranan aki di nos comunidad, ta representa un reto 
significativo pa salud y bienestar di Aruba su poblacion. 
Sinembargo, cu esfuersonan conhunto y accion colectivo, 
esaki ta un reto cu lo por ser supera. 

For di encuesta tambe a sali informaci6n cu Aruba su poblaci6n 
ta uno cu ta consumi alcohol excesivo, maske cu nos poblaci6n 
no ta uno cu ta huma hopi, e uso di vape ta creciendo bou 
di nos hobennan. Nos comunidad no ta come suficiente fruta 
y/of berdura conforme World Health Organization (WHO) su 
criterio. 


Ministerio di Salud Publico hunto cu DVG ta implementando 
strategianan comprensivo cu ta trata e causanan fundamental 
di obesidad y ta duna poder na individuonan pa tuma 
decisionnan pa un bida mas saludabel. MN 

Despues di a organisa e Trade Mission 
exitoso pa Colombia, Investment 
Summit na Hulanda, y un Virtual 
Business Matchmaking cu Venezuela, 
Ministerio di Asuntonan Economico, 
Comunicacion y Desaroyo Sostenibel, 
bou guia di Minsiter Geoffrey Wever, 
conhuntamente cu Camara di 
Comercio Aruba (KVK), Departamento |. 
di Asuntonan Economico (DEACI), y 
Aruba Trade & Industry Association | 
(ATIA) ta organisa un trade mission pa 
comerciantenan local. E biaha aki cu | 
destinacion pa Surinam, for di 24 pa 28 È 
di juni proximo. y 


“Aruba como pais chikito y un 
economia chikito mester haci uzo di 
instrumentonan pa stimula comercio 
via paisnan den region,” Minister Wever 
a cuminsa ta bisa, “Cu e trade mission 
aki nos kier explora e posiblidadnan di 
comercio cu Surinam.” 


Surinam ta un pais conoci pa exporta 
azeta, oro pero tambe metal, palo, 
productonan pa construccion y mucho 
mas. P'esei ta importante pa hunto cu |. 
diferente stakeholders local bai Surinam | 
explora e posiblidadnan. Mas comercio 
entre ambos pais ta uno interesante. Negoshinan por wak e 
mercado di Surinam como un oportunidad pa crece y trece 
diversificacion den nan portfolio di producto of servicio. Esaki 
lo duna e consimidor local tambe mas acceso na productonan 
di calidad, y posiblemente na un prijs mas bentahoso. 


Algun luna atras un delegacion di Surinam a bin Aruba pa topa 
cu comerciantenan local y asina a cuminsa sondia e posiblidad 
di desaroya mas negoshi entre e dos pais nan. 


E io AN i Don 
Un invitacion ta bai na tur comerciante cu ta interesa pa forma 
parti di e Trade Mission aki pa registra mes via e link pa un 
sesion di informacion cual lo tuma luga diahuebs binidero, 23 
di mei, na oficina di DEACI. Por registra via e siguiente link: 
www.surveymonkey.com/r/SurinameTM 


Minister Geoffrey Wever kier a gradici Camara di Comercio, 
DEACI y ATIA pa nan participacion y empeño pa por haci e 
Trade Mission aki posibel, y ta spera un mision fructifero pa e 
comerciantenan y pa e consumidornan di Aruba. MN 

MINISTERIO DI ASUNTONAN ECONOMICO TA 
FORMA PARTI DI E PROYECTO OSTAD 
200 INCUBATOR 


—— 

Minister Geoffrey Wever a anuncia cu e Ministerio di Asuntonan 
Economico lo ta partner di e proyecto inovativo Ostad 200 
Incubator. “Mi ta sumamente agradecido cu ImpactHub tabata 
tin e vision y curashi pa lansa e concepto inovativo aki. Mi ta 
realmente honra pa ta parti di e proyecto Ostad 200 Incubator,” 
minister Wever a menciona. 


Den augustus di e aña aki, Aruba lo ta celebra e 200-aniversario 
di nos capital Oranjestad y e proyecto di Ostad 200 Incubator lo 
forma parti di e celebracion nacional. Participacion ta habri riba 
www.ostad200.com y lo tin premionan grandi pa e ganadornan 
di e "pitch competition". 


E meta di e incubator ta pa duna un empuhe na dos grupo 
di comerciante: "startups" (compania nobo) y "scale-ups" 
(companianan existente cu kier hiba nan operacion na un escala 
mas grandi). E enfoke di Ministerio di Asuntonan Economico ta 
pa dedica esfuerso y recurso pa stimula entrepreneurship na 
Aruba, especialmente riba e desaroyo di empresanan chikito 
y mediano, cual ta forma e parti mas grandi di nos economia. 


“Nos ta consciente cu e mihor ideanan pa negoshi y pa e 
economia en general ta bin for di e sector priva. Parti di nos 
strategia ta pa brinda cooperacion cu iniciativanan di sector 
priva,” minister Wever a splica. 


A 

Minister Wever a expresa su speransa cu e Ostad 200 
Incubator lo inspira empresarionan local y lo saca e miho di 
nos comunidad empresarial. “Sin e vision y trabou duru di 
ImpactHub, specialmente Sra. Mary-Ann Falconi y Sr. Alberto 
Perret Gentil, Camara di Comercio, Universidad di Aruba, Setar 
y WEB Aruba, e proyecto aki no lo tabata posibel. P'esei, den 
nomber di e Gobierno di Aruba, mi kier gradici boso pa realisa 
e proyecto aki.” 


Finalmente, minister Wever a desea hopi suerte y exito na tur 
participante, adicionando cu el a ta hopi entusiasma pa mira e 
tur e pitchnan. MN 

MINISTER GEOFFREY WEVER A ASISTI NA E 
CEREMONIA DI CLAUSURA DI E CURSO DI SPORT 
ENTREPRENEURSHIP 


Minister Geoffrey Wever a asisti na e ceremonia di clausura di 
e curso di Sport Entrepreneurship, un proyecto presenta riba 
30 di oktober door di Departamento di Asuntonan Economico, 
Comercio y Industria (DEACI) mediante su unidad Iniciativa 
pa Desaroyo di Empresa Arubano (IDEA). E proyecto a 
wordo organisa den colaboracion cu Minister di Economia, 
Comunicacion y Desaroyo Sostenibel, Minister Geoffrey Wever, 
y Minister di Enseñansa y Deporte, Minister Endy Croes. 


E curso di Sport Entrepreneurship ta un parti integral pa 
capacita comerciantenan chikito y duna nan e hermentnan 
necesario pa ta exitoso. E tayernan tabata dedica na tur esnan 
cu ta desea di dedica na un actividad di deporte den un forma 
comercial. E meta ta pa sostene un grupo entusiasma den e 
industria di deporte cu ta cla pa haci un impacto positivo riba 
economia di Aruba y den region. 


Temanan di e tayernan a inclui: Introduccion na Sport 
Entrepreneurship, Identifica Oportunidadnan den Sport 
Entrepreneurship, Mercadeo y Benta, 

Planificacion Financiero y Maneho and pa Sport Entrepreneurs, 
entre otro. 


IDEA a selecciona un team di experto prominente pa guia e 
tayernan, cada uno cu experiencia den maneha inovacion y 
exito den entrepreneurship den deporte. E combinacion diverso 
di nan background a trece conocemento amplio y completo na 
e participantenan. 


Minister Wever a expresa su gratitud na tur e organisadornan 
y participantenan di e proyecto di Sport Entrepreneurship y ta 
desea nan hopi exito den nan futuro empresarial. "Mi ta spera 
cu tur e conocemento y e habilidadnan cu boso a desaroya 
durante e curso aki lo yuda boso pa logra nan meta y contribui 
na e desaroyo di nos comunidad empresarial y deportivo." 

MINISTER 


Diasabra ultimo, den un esfera festivo na e campus di Xavier 
University na Hato, a tuma luga e Ceremonia di Graduacion 
di Xavier University School of Medicine (XUSOM) 2024. 
Rondona pa famia y amistad di e graduadonan cu a yega 
Aruba specialmente pa nan graduacion, e doctornan a ricibi 
nan Medical Doctor (M.D.) diploma despues di a completa 
cuater aña di estudio. E Ceremonia di Graduacion a conta 
cu presencia di Minister Endy Croes acompaña pa su kerida 
esposa Dilailah Croes — Odor, profesornan, directiva di Xavier 
University School of Medicine, CEO di hospital na New York y 
demas invitadonan internacional. 


Durante e ceremonia difrente orado a hiba palabra entre otro, 
presidente di Xavier University School of Medicine Sr. Ravi 
Bhooplapur, Sr. Edwin Casey, Sr. J.G. Bhat, dr. Jatin Shah, 
Sr. Frank Croes y Minister Endy Croes. E mandatario di 
Enseñansa y Deporte tabatin e honor di dirigi algun palabra 
na e graduadonan y a felicita nan cu e logro aki. Minister Endy 
Croes a enfoca riba e 4 C-nan, cual ta e competencianan di 
siglo 21: comunicacion, colaboracion, pensamento critico 
y creatividad. “Na e graduadonan palabra di pabien y mi ta 


1 


pidi boso pa nunca lubida e dia di awe y pa keda carga Aruba 
den boso curason, paso aki boso a ricibi boso diploma oficial”, 
Minister Endy Croes a expresa. 


Ademasdiesaki, dr. P.K. Prahalad a duna un discurso inspirativo 
y motivacional durante e ocasion special aki. Na final di e 
anochi a haci entrega di e galardon na e miho graduadonan: 
dr. Angelos Soukovelos y dr. Amrit Randhawa. Despues di e 
ceremonia emocionante, a sigui e momento di celebracion 
dedica na e graduadonan, unda cu esnan presente por a gosa 
di un tremendo ambiente di brassband cu baile Carnavalesco 
pa duna e toke na cultura di Aruba. A clausura e anochi cu e 
tremendo musica di e banda Tsunami. 


Pa conclui, Minister Endy Croes ta gradici Xavier University 
School of Medicine Aruba p'e invitacion y caluroso recepcion. 
Alabes, ta felicita presidente di Xavier University Sr. Ravi 
Bhooplapur, dr. Arun Dubey, su ekipo y staf pa organisa un 
anochi bunita y memorabel pa e graduadonan. Por ultimo, e 
mandatario di Enseñansa ta felicita tur graduado y ta desea 
nan hopi exito den nan carera. MN 

Dialuna ultimo, Minister di Enseñansa y Deporte Endy 
Croes hunto cu Su Excelencia Gobernado di Aruba Alonso 
Boekhoudt, Prome Minister Evelyn Wever-Croes, Minister 
Xiomara Maduro, Minister Geoffrey Wever, Parlamentario 
Setty Yarzagaray y Ricky Hoek, Embahado di Union Europeo 
Rene van Nes, Rector Interino di Universidad di Aruba Sue-Ann 
Lee, Ugo Blanco di United Nations Development Programme 
(UNDP), representante di Universidad KU Leuven di Belgica 
y demas invitadonan a acudi na e apertura di e monumento 
Maria Convent. 


E edificio entre Pro Catedral San Fransisco y Pastorie cu durante 
varios aña tabata bandona a wordo inaugura como e edificio 
di Sustainable Island Solutions through Science, Technology, 
Engineering y Mathematics (SISSTEM) di Universidad di Aruba 
cu ta consisti di un programa di Bachelor's den STEM, un 
programa di Master's y un programa di investigacion di PhD cu 
ta enfoca entre otro, riba desaroyo sostenibel den Small Island 
Developing States (SIDS). E proyecto SISSTEM ta un facultad 
nobo na Universidad di Aruba pa ciencia, tecnologia, ingenieria 
y matematica. SISSTEM a wordo financia pa e Fondonan di 
Desaroyo Europeo y implementa pa UNDP den coordinacion 
cu Universdidad di Aruba y Universidad KU Leuven di Belgica. 
E logro aki ta den linea cu e vision di Gobierno di Aruba pa 
pone Aruba riba mapa como un centro educativo y parti di 
diversificacion econimico. Un bunita proyecto pa Aruba cu 
balor historico agrega na dje. 


Durante e ceremonia di apertura, a revela e nomber oficial 
di e edificio, esta Maria Convent Building. Despues di e 
ceremonia tabatin un caluroso recepcion, unda e mandatario 
— y invitadonan a haya un recorido y por a aprecia Maria 
Convent Building den un bachi completamente nobo. Minister 
Endy Croes ta gradici Gobierno di Aruba, Universidad di Aruba 
cu UNDP, Union Europeo y Monumentenfonds cu haci esaki 
posibel. Pabien Aruba cu e gran logro aki! MN 

MINISTER THIJSEN DI BISHITA CERCA 
EMBAHADOR DI ALEMANIA NA HULANDA 


Embahador di Alemania na Hulanda 
dr. Cyrill Jean Nunn a tene un 
koffiemorgen na su residencia na 
ocacion dibishita di Consul Honorario di 
Alemania na Aruba Landa Henriquez. 
Pa e encuentro aki embahador Nunn | 
a invita Minister Plenipotenciario di 
Aruba mr. Ady Thijsen. 


Durante di e combersacion a papia fi 
riba diferente tema actual pa loke 
ta toca Aruba y a mira unda por 
busca cooperacion cu Alemania. Un 
ehempel ta e transicion di energia 
riba cual tereno Alemania tin hopi 
experencia. Tambe a papia riba 
turismo for di Alemania pa Aruba. 
Embahador Nunn a bisa cu Lufthansa 


tabata interesa pa bula pa Aruba, pero 
a bin Covid. Ta bon pa sondea con e 
situacion actual ta. Pa loke ta turismo | 
minister Thijsen a bisa cu e sector ta i 
enfrentando retonan grandi pa haya 
suficiente personal. Sigur mirando cu | 
algun hotel grandi manera St. Regis, 
Iberostar y Secrets hotel lo habri den 
trancurso di e aña aki of na comienso 
di otro aña. 


Embahador Nunn a bisa cu e ta 
dispuesto na yuda habri porta pa 
Aruba y brinda oportunidad pa 
desaroyo di Aruba. Un partner segun 
embahador Nunn cu por ta hopi 
importante den esaki ta e Camara di 
Comercio Hulanda-Alemania. Aruba 
lo mester duna di conoce riba cual 
tereno nan ta busca asistencia of 
cooperacion y e Camara di Comercio 
Hulanda-Alemania por busca cual | 
compania lo por brinda esaki. Y esaki 
segun embahador Nunn no ta costa 
Aruba ningun cen. 


A papia tambe riba e futuro di e refineria, transicion na energia 
duradero y exportacion di productonan di Aruba. Minister 
Thijsen a bisa pa loke ta exportacion, tambe lo mester stimula 
companianan Arubiano — cu tin un bon producto — con nan por 
expande nan mercado pa por ehempel Europa. Productonan 
cu ta netamente Arubiano por drenta Europa sin invoerrechten. 
Señora Landa Henriquez a pidi atencion pa e situacion di 

centro di Oranjestad. Cu lo mester bin mas initiativa pa rebiba 
e centro di nos capital. Den centro di Oranjestad, segun 
señora Henriquez, lo mester bin un combinacion di vivienda 
cu tiendanan y lugarnan di horeca. Esaki lo mester ta atractivo 
pa tanto e turista como e habitantenan di Oranjestad, asina 
señora Henriquez a bisa. 


Minister Thijsen a gradici embahador Nunn pa e bunita 
recepcion y tambe cu a papia riba maneranan cu por conduci 
na mehora e cooperacion entre Alemania y Aruba. MN 

Gobierno di Aruba a decreta ana 2024 
como Ana di Stabilidad y Prosperidad. 
Esakinanan ta fundeshi cu e 
generacionnan Arubiano prome cu nos 
a bin ta preparando pa nos generacion. 
Despues di e pandemia global di 
COVID-19, nacionnan rond mundo a 
encontra retonan sin precedente cu a 
pone nan resiliencia y adaptabilidad na 
prueba. Aruba, un perla den Caribe, a 
sali di e periodo dificil no solamente 
mas fuerte, pero tambe cu un vision y 
compromiso renoba pa 
Stabilidad y Prosperidad. 

AÑA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


